cometadata/datacite-titles-descriptions-related-identifiers huggingface dataset:
DOI: 10.14458/utcc.the.2020.26
title: ปัจจัยที่มีความสัมพันธ์ต่อการตัดสินใจท่องเที่ยวภายในประเทศไทย กรณีศึกษานักท่องเที่ยววัยสูงอายุในจังหวัดกาฬสินธุ์

description: การทำวิจัยครั้งนี้มีวัตถุประสงค์เพื่อ ศึกษาให้ทราบถึงรูปแบบการท่องเที่ยวภายในประเทศของผู้สูงอายุ โดย จำแนกตามปัจจัยด้านประชากรศาสตร์ ปัจจัยเศรษฐกิจ สังคม ทัศนคติและพฤติกรรมการท่องเที่ยว เพื่อศึกษาปัจจัยทางการตลาด (7Ps) ที่ส่งผลต่อการท่องเที่ยวของผู้สูงอายุ และเพื่อศึกษานโยบายและการสนับสนุนการส่งเสริมจากภาครัฐที่มีผลต่อการตัดสินใจท่องเที่ยวภายในประเทศของผู้สูงอายุ โดยมีกลุ่มตัวอย่าง คือ กลุ่มผู้สูงอายุในจังหวัดกาฬสินธุ์ แบ่งตามเขตพื้นที่พักอาศัยเป็นเขตในเมืองและเขตชนบท จำนวน 400 ตัวอย่าง เครื่องมือที่ใช้ในการเก็บรวบรวมข้อมูลคือแบบสอบถามที่ผู้วิจัยได้จัดทำขึ้นมา เป็นการศึกษาข้อมูลเชิงปริมาณด้วยสถิติพรรณนา ได้แก่ ค่าความถี่ ค่าร้อยละ และค่าเฉลี่ย ในการศึกษาความสัมพันธ์ของปัจจัยที่มีผลต่อการตัดสินใจท่องเที่ยวภายในประเทศ ของผู้สูงอายุในจังหวัดกาฬสินธุ์ ด้วยเทคนิคการทดสอบไคสแคว์ (Chi - Square) โดยกำหนดระดับนัยสำคัญที่ 0.05 หรือ ร้อยละ 95 ผลการศึกษาจากกลุ่มตัวอย่างจำนวน 400 ตัวอย่าง ประชากรที่ทำแบบสอบถามส่วนใหญ่เป็นเพศหญิง มีอายุ 60 – 65 ปี มีสถานภาพสมรส มีระดับการศึกษาอยู่ที่ต่ำกว่าระดับปริญญาตรี มีรายได้ต่อเดือนต่ำกว่า 20,000 บาท ส่วนใหญ่มีเงินออมไว้ใช้เมื่อยามแก่เฒ่า มีค่าใช้จ่ายในการท่องเที่ยวในแต่ละครั้งต่ำกว่า 5,000 บาท และพักอาศัยอยู่ในเขตชนบท ส่วนใหญ่ตัดสินใจท่องเที่ยวแบบพักผ่อนรับประทานอาหาร ลักษณะการท่องเที่ยวแบบเป็นส่วนตัวและเดินทางไปกับครอบครัว พาหนะที่ใช้เดินคือ รถยนต์ส่วนตัว โดยทราบแหล่งท่องเที่ยวจากเพื่อนหรือคนรู้จัก และให้ความสำคัญกับสถานที่ท่องเที่ยวจำเป็นต้องมีสิ่งอำนวยความสะดวกแก่ผู้สูงอายุ จากปัจจัยด้านกลยุทธ์ทางการตลาด (7Ps) พบว่าในด้านผลิตภัณฑ์ผู้สูงอายุส่วนใหญ่ให้ความสำคัญเกี่ยวกับความปลอดภัยของสถานที่ท่องเที่ยวและที่พักมากที่สุด ในส่วนของด้านราคานั้นให้ความสำคัญกับการแสดงราคาสินค้าและบริการไว้อย่างชัดเจน ด้านช่องทางการจัดจำหน่ายให้ความสำคัญในความสามารถในการซื้อแพคเกจการท่องเที่ยวผ่านช่องทางออนไลน์ได้ง่าย ด้านกิจกรรมส่งเสริมการตลาดนั้น การมีโปรโมชั่นเกี่ยวกับสินค้าและบริการได้รับความสำคัญมากที่สุด ด้านกระบวนการส่วนที่ได้รับความสำคัญมากที่สุดคือ สถานที่มีความสะดวกสบายต่อการเดินทาง ด้านบุคลากรนั้นการที่ผู้ให้บริการมีความสุภาพ เรียบร้อย มีความสำคัญมากที่สุด และสุดท้ายคือด้านภาพลักษณ์ ผู้สูงอายุส่วนให้ความสำคัญกับความสะอาดของสถานที่พักมากที่สุด และจากการทดสอบความสัมพันธ์ด้วยเทคนิคไคสแคว์ (Chi - Square) ของปัจจัยด้านกลยุทธ์ทางการตลาด (7Ps) กับการตัดสินใจท่องเที่ยวท่องเที่ยวภายในประเทศไทย ของผู้สูงอายุ ในจังหวัดกาฬสินธุ์ และนโยบายและการสนับสนุนการส่งเสริมจากภาครัฐ พบว่า ปัจจัยด้านกลยุทธ์ทางการตลาด (7Ps) และนโยบายและการสนับสนุนการส่งเสริมจากภาครัฐ โดยรวมส่งผลต่อการตัดสินใจท่องเที่ยวภายในประเทศไทย ของกลุ่มผู้สูงอายุจังหวัดกาฬสินธุ์
DOI: 10.14458/utcc.the.2020.27
title: ปัจจัยที่มีผลต่อการซื้อพันธบัตรออมทรัพย์รุ่นวอลเล็ต สบม.ของกระทรวงการคลัง ในปีงบประมาณ พ.ศ. 2563 ครั้งที่ 2 กรณีศึกษา ลูกค้าของ บมจ.ธนาคารกรุงไทย จังหวัดกรุงเทพมหานคร

description: วัตถุประสงค์เพื่อศึกษาปัจจัยส่วนบุคคล พฤติกรรมการซื้อ และระดับความสำคัญของปัจจัยส่วนประสมทางการตลาดระหว่างกลุ่มที่ซื้อและไม่ซื้อพันธบัตรออมทรัพย์รุ่นวอลเล็ต สบม. ของกระทรวงการคลัง โดยใช้ข้อมูลปฐมภูมิจากการเก็บแบบสอบถามจำนวน 400 คน และทดสอบด้วยสมมติฐาน ด้วยสถิติ Chi-square และ t-test ผลการศึกษาข้อมูลทั่วไป พบว่า ผู้ที่ซื้อพันธบัตรออมทรัพย์รุ่นวอลเล็ต สบม.ของกระทรวงการคลัง เป็นเพศหญิงมีอายุระหว่าง 31-50 ปี ส่วนใหญ่มีสถานภาพสมรส มีระดับการศึกษาในระดับปริญญาตรี ประกอบอาชีพพนักงานรัฐวิสาหกิจหรือราชการ จำนวนสมาชิกใครอบครัว 2 คน มีรายได้น้อยกว่าหรือเท่ากับ 25,000 บาท มีรายจ่ายน้อยกว่าหรือเท่ากับ 25,000 บาท มีระยะเวลาการลงทุนน้อยกว่า 1 ปี มีรูปแบบการลงทุนในรูปแบบการฝากเงินธนาคาร มีการออมเงินผ่านช่องทางธนาคาร ระยะเวลาในการลงทุนปีละ 1 ครั้ง ด้านส่วนร่วมในการตัดสินใจลงทุนมากที่สุดคือเพื่อน สามารถยอมรับความเสี่ยงได้มาก ทราบเงื่อนไขในรูปแบบการออมเงินเป็นอย่างดี วงเงินขั้นต่ำในการลงทุนอยู่ที่ต่ำกว่า 50,000 บาท
DOI: 10.14458/utcc.the.2020.28
title: วิเคราะห์ความคุ้มค่าในการลงทุน : ธุรกิจแฟรนไชส์กาแฟชาวดอย บริเวณพื้นที่ทำงานร่วมกัน ฝั่งกังสดาล มหาวิทยาลัยขอนแก่น

description: การศึกษาความคุ้มค่าในการลงทุนของธุรกิจร้านแฟรนไชส์กาแฟชาวดอย บริเวณพื้นที่ทำงานร่วมกัน ฝั่งกังสดาล มหาวิทยาลัยขอนแก่น มีวัตถุประสงค์ของการศึกษา คือ (1) ความเป็นไปได้ด้านการตลาด (2) ด้านเทคนิค (3) ด้านการจัดการ และ (4) ด้านการเงินในการลงทุน โดยใช้ข้อมูลจากการสัมภาษณ์เชิงลึก กลุ่มเป้าหมาย คือ ผู้ประกอบการธุรกิจร้านแฟรนไชส์กาแฟชาวดอย ในภาคตะวันออกเฉียงเหนือ สำหรับวิธีการศึกษาใช้วิธีการศึกษาแบบพรรณาในการศึกษาความเป็นไปได้ด้านการตลาด ด้านเทคนิค และด้านการจัดการ ใช้วิธีการศึกษาเชิงปริมาณในการศึกษาด้านการเงิน ด้วยวิธีวิเคราะห์การลงทุนและผลตอบแทนของโครงการ ผลการวิเคราะห์ พบว่ามีความเป็นไปได้ทางด้านการตลาด เนื่องจากผู้ใช้บริการส่วนมาก เป็นข้าราชการ พนักงานออฟฟิศ และผู้ประกอบธุรกิจส่วนตัว นักเรียนนักศึกษา โดยราคาเครื่องดื่มร้อนเริ่มต้นที่ 35 บาท เครื่องดื่มเย็นเริ่มต้นที่ 50 บาท สำหรับด้านเทคนิค มีค่าใช้จ่ายประมาณ 1,140,000 บาท ทำเลที่ตั้งของร้านเหมาะสม ลูกค้าสามารถเดินทางมาใช้บริการได้สะดวกสบาย ด้านการจัดการ พบว่า เจ้าของร้านดำเนินการจัดการเองและมีพนักงานจำนวน 2 คน สำหรับด้านวิเคราะห์ทางการเงิน พบว่าโครงการใช้เงินลงทุนเริ่มต้น 1,140,000 บาท, อายุโครงการ 10 ปี, อัตราคิดลดของโครงการ = 7.57% , DPB = 3 ปี 7 เดือน , NPV = 3,103,431.85 บาท, Benefit-Cost Ratio = 1.3085 และ IRR = 38.49 % โดย ยอดขายและค่าใช้จ่ายในการจัดการมีความอ่อนไหวต่อธุรกิจนี้มากที่สุด จึงควรเพิ่มช่องทางการให้บริการแบบ Food Delivery
DOI: 10.14458/utcc.the.2020.29
title: ปัจจัยที่มีผลต่อการตัดสินใจเลือกใช้ผลิตภัณฑ์สงเคราะห์ชีวิต ธนาคารเพื่อการเกษตรและสหกรณ์การเกษตร (ธ.ก.ส.) กรณีศึกษาประชาชนในจังหวัดเพชรบูรณ์ปี 2563

description: วัตถุประสงค์เพื่อศึกษาปัจจัยที่มีผลต่อการตัดสินใจเลือกใช้ผลิตภัณฑ์สงเคราะห์ชีวิต ธนาคารเพื่อการเกษตรและสหกรณ์การเกษตร (ธ.ก.ส.) กรณีศึกษาประชาชนในจังหวัดเพชรบูรณ์ ปี 2563 โดยมีวิธีวิจัยในรูปแบบของการสำรวจ (Survey Research) ซึ่งเก็บรวบรวมข้อมูลโดยใช้เครื่องมือที่แบบสอบถาม (Questionnaire) จำนวน 415 ราย ผลการวิจัยพบว่า ปัจจัยด้านประชากรศาสตร์ที่มีผลต่อการตัดสินใจเลือกซื้อผลิตภัณฑ์บริการสงเคราะห์ชีวิตของ ธ.ก.ส. ได้แก่ ปัจจัยด้านสถานภาพ ปัจจัยด้านระดับการศึกษา ปัจจัยด้านอาชีพ และปัจจัยด้านรายได้เฉลี่ย ส่วนปัจจัยด้านส่วนประสมทางการตลาดที่มีผลต่อการตัดสินใจเลือกซื้อผลิตภัณฑ์บริการสงเคราะห์ชีวิตของ ธ.ก.ส. คือ ปัจจัยส่วนประสมทางการตลาดด้านผลิตภัณฑ์ ซึ่งได้แก่ ชื่อเสียงและภาพลักษณ์ของธนาคารมีความน่าเชื่อถือ และรูปลักษณ์ภายนอก การออกแบบ และตกแต่งสถานที่มีความสวยงามมากที่สุด
DOI: 10.14458/utcc.the.2020.30
title: การศึกษาปัจจัยที่มีผลต่อการต่ออายุกรมธรรม์การฝากเงินสงเคราะห์ชีวิตแบบคุ้มครองสินเชื่อ กรณีศึกษา ธนาคารเพื่อการเกษตรและสหกรณ์การเกษตร สาขาโซ่พิสัย จังหวัดบึงกาฬ

description: กรมธรรม์การฝากเงินสงเคราะห์ชีวิตแบบคุ้มครองสินเชื่อ ถือเป็นผลิตภัณฑ์ทางการเงินสำคัญของ ธ.ก.ส. ถูกออกแบบขึ้นมาโดยมีวัตถุประสงค์ เพื่อเป็นหลักประกันแบบคุ้มครองสินเชื่อให้กับลูกค้าผู้กู้ ลูกหนี้ร่วม และคู่สมรส ยามเสียชีวิตก่อนวัยอันควร เพื่อบรรเทาความเดือดร้อนแก่ครอบครัวเกษตรกร อีกทั้ง ธ.ก.ส. ยังวางเป้าหมายในการสร้างโอกาสการเติบโตทางธุรกิจ ด้วยการเพิ่มส่วนแบ่งทางการตลาดและแสวงหารายได้เพิ่มให้กับธนาคารอย่างยั่งยืนในระยะยาว อย่างไรก็ตามจากข้อมูลสถิติย้อนหลังของ ธ.ก.ส. สาขาโซ่พิสัย จังหวัดบึงกาฬ พบว่า รายได้จากผลิตภัณฑ์การฝากเงินสงเคราะห์ชีวิตแบบคุ้มครองสินเชื่อลดลงทุกปี ทำให้เกิดปัญหารายได้ลดลงและส่งผลกระทบต่อผลการดำเนินงานของสาขาและรายได้ผลิตภัณฑ์เงินฝากสงเคราะห์ชีวิต ภาพรวมของธนาคารไม่เป็นไปตามตัวชี้วัด (KPIs) จากปัญหาข้างต้น ผู้จัดทำจึงมีแนวคิดในการศึกษาสาเหตุหรือปัจจัยที่มีผลต่อการตัดสินใจต่ออายุกรมธรรม์ โดยการศึกษาครั้งนี้ ผู้จัดทำได้สร้างแบบสอบถามเพื่อสำรวจความคิดเห็นจากประชากร จำนวน 304 ราย ซึ่งเป็นลูกค้าที่ครบกำหนดต่ออายุกรมธรรม์ผลิตภัณฑ์เงินฝากสงเคราะห์ชีวิตมอบรัก ๑/๑ โดยวิธีการวิเคราะห์ข้อมูลเน้นการใช้สถิติพรรณนา (descriptive statistics) จำนวนร้อยละ ค่าเฉลี่ยการรับรู้ (mean) ส่วนเบี่ยงเบนมาตรฐาน (standard deviation; SD) และการวิเคราะห์การถดถอยพหุคูณตามลำดับความสำคัญของตัวแปร (Multiple Regression Analysis) ทั้งนี้ผลการศึกษาพบว่า ทัศนคติของลูกค้าต่อเงินฝากสงเคราะห์ชีวิตอยู่ในระดับที่ดีมากที่สุด และลูกค้าคิดว่าการส่งเสริมให้ลูกค้าธนาคาร (ประชาชน) สามารถเข้าถึงบริการการฝากเงินสงเคราะห์ชีวิตแบบคุ้มครองสินเชื่อเป็นสิ่งที่ดี โดยปัจจัยส่วนผสมทางการตลาด (4P) ที่มีอิทธิพลต่อการเลือกตัดสินใจเลือกต่ออายุกรมธรรม์ฯ มากที่สุด ได้แก่ ปัจจัยด้านช่องทางการจำหน่าย (Place) ด้วยค่าสัมประสิทธิ์การถดถอยการพยากรณ์เท่ากับ 0.356 ที่ระดับความมีนัยสำคัญทางสถิติ 0.05
DOI: 10.15468/dl.dj4kux
title: Occurrence Download

description: A dataset containing 723 species occurrences available in GBIF matching the query:
{
 "TaxonKey" : [
 "is Boechera howellii"
 ]
}

 The dataset includes 723 records from 51 constituent datasets; see https://api.gbif.org/v1/occurrence/download/0006176-250711103210423/datasets/export for details.
 
Data from some individual datasets included in this download may be licensed under less restrictive terms.
DOI: 10.14458/utcc.the.2020.32
title: แนวทางการเพิ่มยอดสินเชื่อชีวิตสุขสันต์ กรณีศึกษาธนาคารออมสิน สาขาบิ๊กซีตาก

description: การศึกษาค้นคว้าอิสระนี้ มีจุดมุ่งหมายเพื่อหาสาเหตุของปัญหาการลดลงของสินเชื่อชีวิตสุขสันต์ รวมไปถึงเพื่อการกำหนดแนวทางการเพิ่มยอดของสินเชื่อชีวิตสุขสันต์ของธนาคารออมสิน สาขาบิ๊กซีตาก โดยกลุ่มตัวอย่างที่ใช้ในการศึกษาคือ การสัมภาษณ์เชิงลึกคือ เจ้าหน้าที่สินเชื่อ รวมถึงผู้จัดการและผู้ช่วยผู้จัดการด้านสินเชื่อ จำนวน 5 ราย ผู้ใช้บริการสินเชื่อชีวิตสุขสันต์เดิมจำนวน 20 ราย ผู้ที่ไม่เคยขอสินเชื่อชีวิตสุขสันต์ จำนวน 20 ราย ประชากรที่ใช้การเก็บแบบสอบถามคือ ผู้ใช้บริการสินเชื่อชีวิตสุขสันต์เดิมของธนาคารออมสินสาขาบิ๊กซีตาก จำนวน 100 ราย สถิติที่ใช้ในการวิเคราะห์คือ ค่าเฉลี่ย และส่วนเบี่ยงเบนมาตรฐาน ผลการศึกษาคือ สลากออมสินมีไม่เพียงพอต่อความต้องการซื้อของลูกค้า ลูกค้าที่ไม่เคยกู้สินเชื่อชีวิตสุขสันต์ ไม่ทราบว่าสลากออมสินสามารถนำมาเป็นหลักประกันในการกู้เงินได้ อัตราดอกเบี้ยสินเชื่อชีวิตสุขสันต์สูงกว่าดอกเบี้ยการฝากสลากที่ลูกค้าจะได้รับ และสลากออมสินครบอายุแต่ลูกค้าสินเชื่อชีวิตสุขสันต์ที่นำสลากออมสินมาเป็นหลักประกันไม่ทราบ เมื่อวิเคราะห์แล้วพบแนวทางในการแก้ไขปัญหาคือ แนวทางการเตรียมความพร้อมในการจัดช่องบริการพิเศษสำหรับซื้อสลากออมสิน โดยเฉพาะแนวทางกิจกรรมเชิงรุกประชาสัมพันธ์สินเชื่อชีวิตสุขสันต์
DOI: 10.14458/utcc.the.2020.33
title: การศึกษาความเป็นไปได้ในการลงทุนธุรกิจร้านนั่งดื่ม บริเวณถนนสุขุมวิท 77 เขตสวนหลวง จังหวัดกรุงเทพมหานครฯ

description: การศึกษานี้มีวัตถุประสงค์ เพื่อศึกษาความเป็นไปได้ในการลงทุนธุรกิจร้านนั่งดื่ม บริเวณถนนสุขุมวิท77 เขตสวนหลวง จังหวัดกรุงเทพมหานครฯ ในด้านการตลาด ด้านเทคนิค ด้านการจัดการ และด้านการเงิน โดยใช้แบบสอบถามเก็บข้อมูลจากกลุ่มตัวอย่างซึ่งเป็นตัวแทนของกลุ่มเป้าหมายในเขตสวนหลวง กรุงเทพมหานครฯ จำนวน 400 ราย ศึกษาด้านการตลาดและด้านเทคนิค พบว่า มีอุปสงค์ในการเข้ามาใช้บริการสูงถึง ร้อยละ 74.25 มีความต้องการบรรยากาศภายในที่มีความเป็นกันเอง มีรูปแบบโมเดิร์น และมีสิ่งอำนวยความสะดวกที่ครบครัน สำหรับด้านการจัดการ ได้รวบรวมข้อมูลจากบทความต่างๆ พบว่า โครงสร้างการบริหารงานของในตำแหน่งต่างๆ ประกอบไปด้วย ผู้จัดการ และพนักงานในฝ่ายต่างๆ ประมาณ 10 คน ด้านการวิเคราะห์ความเป็นไปได้ในด้านการเงิน ด้วยข้อมูลจากการสัมภาษณ์เชิงลึกจากผู้ประกอบการที่มีการดำเนินธุรกิจรูปแบบคล้ายคลึงกันและข้อมูลทุติยภูมิเกี่ยวกับการประเมินต้นทุนและรายได้ พบว่า มีความคุ้มค่าในการลงทุน กล่าวคือ ใช้เงินลงทุน 1,295,000 บาท ระยะเวลาคืนทุนในการคืนทุนที่ปรับค่าของเวลา (DPB) เท่ากับ 2 ปี 1 เดือน 24 วัน มีมูลค่าปัจจุบันสุทธิ (NPV) เท่ากับ 2,558,284 บาท อัตราผลตอบแทนภายในโครงการ (IRR) เท่ากับ 48.64% และมีอัตราผลตอบแทนต่อค่าใช้จ่าย (B/C Ratio) เท่ากับ 1.0885 เท่า
DOI: 10.15468/dl.qqtn9c
title: Occurrence Download

description: A dataset containing 110022 species occurrences available in GBIF matching the query:
{
 "TaxonKey" : [
 "is Dryas octopetala"
 ]
}

 The dataset includes 110022 records from 638 constituent datasets; see https://api.gbif.org/v1/occurrence/download/0006131-250711103210423/datasets/export for details.
 
Data from some individual datasets included in this download may be licensed under less restrictive terms.
DOI: 10.14458/utcc.the.2020.34
title: การศึกษาความสัมพันธ์เชิงดุลยภาพระยะยาวระหว่างอัตราส่วนทางการเงินและราคาหุ้นแอมะซอน.คอมในระบบอีคอมเมิร์ซ

description: การศึกษาครั้งนี้ มีวัตถุประสงค์เพื่อศึกษาความสัมพันธ์เชิงดุลยภาพระยะยาวระหว่างอัตราส่วนทางการเงินและราคาหุ้นแอมะซอน.คอมในระบบอีคอมเมิร์ซ โดยใช้ข้อมูลอนุกรมรายไตรมาส (Time series) ตั้งแต่ ไตรมาสที่ 4 พ.ศ. 2551 ถึง ไตรมาสที่ 3 พ.ศ. 2563 ระยะเวลา 12 ปีย้อนหลัง รวมทั้งสิ้น 48 ไตรมาส โดยใช้แบบจำลอง ARDL (Autoregressive Distributed Lag) และทดสอบด้วยวิธี Cointegration เพื่อหาความสัมพันธ์ดุลยภาพระยะยาวระหว่างอัตราส่วนทางการเงินต่างๆ และราคาหุ้นแอมะซอน.คอม ผลการศึกษาความสัมพันธ์ดุลยภาพระยะยาวของตัวแปรอิสระทั้งหมด 5 ตัวแปร โดยใช้ข้อมูลอัตราส่วนทางการเงินจาก 5 กลุ่มอัตราส่วน ได้แก่ 1.อัตราส่วนเงินหมุนเวียน (Current Ratio: CR) 2. อัตราส่วนหมุนเวียนของสินทรัพย์รวม (Total Asset Turnover: TAT) 3. อัตราส่วนหนี้สินรวมต่อส่วนของผู้ถือหุ้น (Debt to Equity Ratio:D/E) 4. อัตราผลตอบแทนจากส่วนของผู้ถือหุ้น (Return on equity ratio: ROE) 5. อัตราส่วนราคาตลาดต่อมูลค่าหุ้นทางบัญชี (P/BV Ratio: PBV) ผลการศึกษาพบว่า อัตราส่วนเงินหมุนเวียน (Current Ratio: CR) อัตราส่วนหมุนเวียนของสินทรัพย์รวม (Total Asset Turnover: TAT) อัตราผลตอบแทนจากส่วนของผู้ถือหุ้น (Return on equity ratio: ROE) อัตราส่วนราคาตลาดต่อมูลค่าหุ้นทางบัญชี (P/BV Ratio: PBV) ส่งผลกระทบต่อราคาหลักทรัพย์แอมะซอน.คอมอย่างมีนัยสำคัญในระยะยาว แต่อัตราส่วนหนี้สินรวมต่อส่วนของผู้ถือหุ้น (Debt to Equity Ratio: D/E) ไม่ส่งผลกระทบต่อ ราคาหลักทรัพย์แอมะซอน.คอมอย่างมีนัยสำคัญในระยะยาว
DOI: 10.15468/dl.dabje3
title: Occurrence Download

description: A dataset containing 327 species occurrences available in GBIF matching the query:
{
 "and" : [
 "TaxonKey is Mus musculus",
 "Country is Bolivia (Plurinational State of)",
 "HasCoordinate is true"
 ]
}

 The dataset includes 327 records from 8 constituent datasets; see https://api.gbif.org/v1/occurrence/download/0006178-250711103210423/datasets/export for details.
 
Data from some individual datasets included in this download may be licensed under less restrictive terms.
DOI: 10.14458/utcc.the.2020.35
title: การทําเหมืองข้อมูลเพื่อพยากรณ์โอกาสลูกค้ามีหนี้ค้างชําระ

description: ธนาคารเพื่อการเกษตรและสหกรณ์การเกษตร (ธ.ก.ส.) มีวิสัยทัศน์ว่า “เป็นธนาคารพัฒนาชนบทที่ยั่งยืน มุ่งสนับสนุนการพัฒนาเศรษฐกิจฐานราก เพื่อยกระดับคุณภาพชีวิตของคนในชนบท” ภาระหนี้สินเป็นปัญหาอย่างหนึ่งที่ส่งผลต่อคุณภาพชีวิตของครัวเรือนเกษตรกรที่เป็นลูกค้าของธ.ก.ส. การที่เกษตรกรที่เป็นลูกค้าไม่สามารถส่งชําระหนี้คืนให้กับธ.ก.ส.ได้ ไม่ว่าจะมาจากสาเหตุใดก็ตามล้วนส่งผลต่อการดําเนินงานของธ.ก.ส.และยังอาจจะส่งผลต่อภาพลักษณ์ความน่าเชื่อถือในการดูแลคุณภาพชีวิตของเกษตรกรด้วย ทั้งนี้ หากสามารถคาดการณ์ได้อย่างแม่นยําหรือใกล้เคียงความเป็นจริงว่าลูกค้าคนใดมีโอกาสที่จะเป็นหนี้ค้างชําระ ก็จะช่วยให้สามารถป้องกันหรือแก้ไขก่อนที่จะเป็นหนี้ค้างชําระได้ ดังนั้น ในบทความนี้ได้ประยุกต์ใช้เหมืองข้อมูลในการพยากรณ์โอกาสลูกค้ามีหนี้ค้างชําระ ซึ่งคาดว่าจะเป็นประโยชน์สําหรับใช้ป้องกันและแก้ไขปัญหาหนี้ค้างชําระต่อไป วัตถุประสงค์ของการศึกษาครั้งนี้จึงศึกษาปัจจัยที่ทําให้ลูกค้ามีหนี้ค้างชําระ และประยุกต์การทําเหมืองข้อมูลมาใช้ในการพยากรณ์โอกาสลูกค้ามีหนี้ค้างชําระ ดําเนินงานการศึกษาโดยใช้แนวทางของกระบวนการ CRISP-DM ผู้วิจัยเลือกกลุ่มตัวอย่างเกษตรกรรายย่อยมาจํานวน 860 คน ทําการจัดชุดข้อมูลเป็น 3 ชุด เลือกกลุ่มตัวอย่างมาร้อยละ 70 80 และ 90 ของจํานวนกลุ่มตัวอย่างที่มี 860 คน เป็นชุดข้อมูลสําหรับฝึกสอน (Training set) กันข้อมูลส่วนหนึ่งไว้สําหรับเป็นชุดทดสอบ (Test set) 86 คน ไม่ซ้ำกับชุดฝึกสอน แต่ใช้สําหรับทดสอบกับชุดฝึกสอนทุกชุด ทําการสร้างแอตทริบิวต์ขึ้นมาใหม่ อีก 28 แอตทริบิวต์ สําหรับใช้เป็นปัจจัยในการพยากรณ์ ใช้วิธีการ One Hot Encoding แปลงแอตทริบิวต์ข้อมูลที่เป็น Nominal Number และใช้หลักการของ Max-Min Nomalization ปรับบรรทัดฐานข้อมูลที่มีช่วงแตกต่างกันมาก ใช้โปรแกรม WEKA Version 3.8.5 ช่วยในการสร้างและวิเคราะห์แบบจําลอง ใช้เทคนิคการสร้างแบบจําลอง 3 เทคนิค ไดแก่ Decision Tree j48, Support Vector Machine (SVM) และ Naïve Bayes และทําการวัดประสิทธิภาพแบบจําลองโดยใช้วิธี 10-fold cross-validation ผลการศึกษา พบว่า แบบจําลองที่ใช้ข้อมูลจากเกษตรกรรายย่อย ที่ใช้ชุดทดสอบจํานวน 688 คน (80% จากจํานวน 860 คน) โดยใช้เทคนิค Support Vector Machine (SVM) ซึ่งใช้ฟังก์ชั่นเคอร์เนลแบบเชิงเส้น (Linear kernel) ได้ผลลัพธ์ที่ดีที่สุด เมื่อทดสอบด้วยชุดทดสอบ 86 คน โดยมีค่า Accuracy, Kappa statistic และ ROC Area เท่ากับ 81.3953% 0.4452 และ 0.774 ตามลําดับ
DOI: 10.15468/dl.snb96h
title: Occurrence Download

description: A dataset containing 2 species occurrences available in GBIF matching the query:
{
 "TaxonKey" : [
 "is Barilius rerio"
 ]
}

 The dataset includes 2 records from 1 constituent datasets; see https://api.gbif.org/v1/occurrence/download/0006180-250711103210423/datasets/export for details.
 
Data from some individual datasets included in this download may be licensed under less restrictive terms.
DOI: 10.14458/utcc.the.2020.36
title: การศึกษาแนวทางการพัฒนากลยุทธ์เพื่อส่งเสริมความสามารถในการฟื้นฟูสภาพในอนาคต กรณีศึกษาบริษัท S Hotels and Resorts

description: การศึกษาครั้งนี้มีวัตถุประสงค์ 1) เพื่อศึกษาสถานการณ์โควิด-19 ที่มีผลกระทบทั้งในด้านบวกและด้านลบกับผลการด่าเนินงานของบริษัท S Hotels and Resorts 2) เพื่อศึกษาสภาพแวดล้อมภายนอกและภายในที่มีผลกระทบทั้งในด้านบวกและด้านลบกับ ผลการด่าเนินงานของบริษัท S Hotels and Resorts และ3) เพื่อวิเคราะห์ความสามารถในการฟื้นคืนสภาพของบริษัท S Hotels and Resorts ในอนาคต กลุ่มผู้ให้ข้อมูลหลัก คือ ผู้บริหารในเครือโรงแรม รวมถึงลูกค้ารายใหญ่และรายย่อย จำนวน 8 ราย วิเคราะห์ข้อมูลแบบเชิงพรรณนา ผลการวิจัยพบว่า 1) สถานการณ์โควิด-19 ที่มีผลกระทบในด้านลบกับผลการดำเนินงานของบริษัทนั้นมาจากสถานการณ์โควิด-19 ทำให้เกิดผลเสียต่อเศรษฐกิจโดยรวมของประเทศและทั่วโลก ขณะที่ผลกระทบด้านบวกต่อธุรกิจคือโครงการสนับสนุนของภาครัฐ 2) สภาพแวดล้อมภายนอกด้านกฎหมาย ส่งผลกระทบในเชิงลบต่อกลุ่มโรงแรมในเครือบริษัท อันเป็นผลมาจากมาตรการควบคุมการเดินทางเพื่อควบคุมการแพร่ระบาดของเชื้อไวรัส COVID-19 ส่วนด้านเทคโนโลยีเป็นผลกระทบเชิงบวกในการที่จะพัฒนาช่องการการเข้าถึงลูกค้า และ 3) กลยุทธ์ระดับหน้าที่ (Functional Strategy) เป็นกลยุทธ์ที่มีความเหมาะสมกับแนวทางเลือกแบบเชิงรับ (WO Strategies) เป็นแนวทางแก้ไขจุดอ่อนและเลี่ยงอุปสรรคในสถานการณ์นี้ได้ดีที่สุดและสามารถฟื้นฟูสภาพของบริษัท S Hotels and Resorts ได้ในอนาคต
DOI: 10.14458/utcc.the.2020.39
title: ปัจจัยที่มีผลต่อความต้องการซื้อคอนโดมิเนียมของประชากรในเขตกรุงเทพมหานคร ปี 2563

description: วัตถุประสงค์ของการวิจัยครั้งนี้ เพื่อศึกษาเพื่อศึกษาพฤติกรรมการตัดสินใจเลือกซื้อคอนโดมิเนียม และเพื่อค้นหาและศึกษาความสำคัญของปัจจัยต่างๆ ที่มีความสัมพันธ์กับแนวโน้มพฤติกรรมการเลือกซื้อคอนโดมิเนียมของประชากรในเขตกรุงเทพมหานคร โดยใช้แบบสอบถามออนไลน์ (Google Form) กลุ่มตัวอย่างเพศชายและเพศหญิงที่อาศัยอยู่ในเขตกรุงเทพมหานคร อายุ18 ปี ขึ้นไป ที่เคยซื้อ หรือต้องการซื้อ หรือมีความสนใจจะซื้อคอนโดมิเนียมในเขตกรุงเทพมหานคร ผลการศึกษาพบว่ากลุ่มตัวอย่างส่วนใหญ่เป็นเพศหญิง 77% อายุช่วง 20-30 ปี คิดเป็น 95% สถานภาพโสด มีระดับการศึกษาสูงสุดในระดับปริญญาตรี ประกอบอาชีพเป็นพนักงานบริษัทเอกชน มีรายได้เฉลี่ยต่อเดือน 20,001-30,000 บาท จากการทดสอบข้อมูลด้านประชากรศาสตร์เพศ อายุ สถานภาพสมรส ระดับการศึกษา รายได้ อาชีพ ที่มีความแตกต่างกัน ส่งผลต่อการตัดสินใจการเลือกซื้อคอนโดมิเนียม และกลุ่มลูกค้าเองให้ความสำคัญกับปัจจัยส่วนปัจจัยด้านส่วนประสมทางการตลาดเกือบทุกตัว ผลิตภัณฑ์ ราคา ช่องทางการจัดจำหน่าย การส่งเสริมทางการตลาด บุคคลากร ลักษณะทางกายภาพ กระบวนการ ซึ่งจากการทดสอบความสัมพันธ์ของปัจจัยส่วนประสมทางการตลาดที่กับความต้องการซื้อคอนโดมิเนียมของประชากรในเขตกรุงเทพมหานครพบว่ามีเพียง 3 ปัจจัยเท่านั้น คือ ปัจจัยด้านราคา ปัจจัยด้านการส่งเสริมทางการตลาด และปัจจัยด้านบุคลากรที่ พื้นที่ลูกค้าให้ความสนใจเป็นแนวรถไฟฟ้าสายสีเขียวและสายสีน้ำเงิน ซึ่งเป็นแหล่งที่เดินทางสะดวกและเป็นแหล่งพาณิชยกรรม อาทิเช่น แบริ่ง รัชดา พระราม 9 สายไหม และลุมพินี
DOI: 10.14458/utcc.the.2020.40
title: การศึกษาแรงจูงใจและส่วนประสมทางการตลาดกับการตัดสินใจซื้อประกันภัยทิพยโควิด-19 ของลูกค้าธนาคารออมสิน สาขาศรีย่าน

description: การศึกษาแรงจูงใจและส่วนประสมทางการตลาดกับการตัดสินใจซื้อประกันภัยทิพยโควิด-19 ของลูกค้าธนาคารออมสิน สาขาศรีย่าน มีวัตถุประสงค์เพื่อ 1) เพื่อศึกษาส่วนประสมทางการตลาดที่ มีผลต่อการตัดสินใจซื้อประกันภัยทิพยโควิด-19 ของลูกค้าธนาคารออมสิน สาขาศรีย่าน 2)เพื่อศึกษา แรงจูงใจที่มีผลต่อการตัดสินใจซื้อประกันภัยทิพยโควิด-19 ของลูกค้าธนาคารออมสิน สาขาศรีย่าน เพื่อเสนอแนวทางการเพิ่มยอดการขายประกันภัยทิพยโควิด-19 ของธนาคารออมสิน สาขาศรีย่าน กลุ่มตัวอย่างคือ กลุ่มลูกค้าที่มาใช้บริการธนาคารออมสิน สาขาศรีย่าน จำนวน 400 คน เครื่องมือที่ใช้ในการศึกษาครั้งนี้เป็นแบบสอบถาม สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย และค่าส่วนเบี่ยงเบนมาตรฐาน 1. ผลการศึกษาพบว่า ผู้ตอบแบบสอบถามแสดงความคิดเห็นของแรงจูงใจในการเลือกซื้อประกันภัยทิพยโควิด-19 ของธนาคารออมสิน สาขาศรีย่าน ภาพรวมของแรงจูงใจของปัจจัยภายใน อยู่ในระดับมากที่สุด และแรงจูงใจของปัจจัยภายนอกอยู่ในระดับมากและนำแต่ละส่วนมา พิจารณาถึงความต้องการในการสร้างแรงจูงใจให้กับลูกค้า ได้แก่ 1) ควรให้พนักงานเสนอขายและเข้าถึง ลูกค้าให้มากที่สุด เพราะลูกค้าส่วนใหญ่คิดว่าประกันภัยทิพยโควิด-19 มีความจำเป็นต่อการดำรงชีวิตในปัจจุบันมากที่สุด 2) ควรจัดการฝึกอบรมพนักงานให้มีความรู้ความสามารถและเข้าใจในผลิตภัณฑ์ ให้มากที่สุด เพื่อความมั่นใจในการสื่อสารและเสนอขายผลิตภัณฑ์ให้กับลูกค้าให้มากสุด เนื่องจากลูกค้า ส่วนใหญ่ให้ความเห็นว่ามีความเชื่อมั่นและไว้วางใจในธนาคารออมสินอยู่แล้วแต่ต้องเพิ่มการเข้าถึงทักษะ การเสนอขายผลิตภัณฑ์กับลูกค้าให้ได้มากที่สุด และข้อมูลแสดงความคิดเห็นให้ความสำคัญต่อปัจจัยส่วนประสมทางการตลาดในการเลือกซื้อประกันภัยทิพยโควิด-19 ของธนาคารออมสิน สาขาศรีย่าน อยู่ในระดับมากที่สุด และนำแต่ละด้านมาพิจารณาถึงส่วนประสมทางการตลาดที่ลูกค้าให้ความสำคัญ ได้แก่ 1) ด้านผลิตภัณฑ์ ควรให้ความสำคัญในด้านผลการตอบสนองความต้องการของลูกค้าให้มากที่สุด 2) ด้านราคา ต้องแจ้งหรือการระบุในเรื่องของราคาค่าเบี้ยประกันภัยให้ชัดเจนเพื่อให้ลูกค้าสามารถมองเห็นและ ตัดสินใจในด้านของราคาได้ 3) กระบวนการ ต้องปรับปรุงและให้ความสำคัญในขั้นตอนและกระบวนการ ซื้อและการชำระเงินให้ลูกค้าได้รับความสะดวกและพึงพอใจในการใช้บริการ 4) ด้านส่งเสริมการตลาด ลูกค้าให้ความสำคัญในเรื่องของสื่อโฆษณา ธนาคารต้องจัดการเพิ่มช่องทางสื่อโฆษณาให้มากขึ้น เพื่อการเข้าถึงและทราบข้อมูลของผลิตภัณฑ์ได้ง่ายและรวดเร็วขึ้น 5) ด้านพนักงาน ลูกค้าให้ความสำคัญในเรื่องของความเสมอภาคในการให้บริการ พนักงานต้องให้ความสำคัญในเรื่องนี้อย่างมากเพราะเป็นเรื่องของความรู้สึกของลูกค้าอย่างมาก ไม่เลือกปฏิบัติกับลูกค้า ให้ความเท่าเทียมกับลูกค้าทุกท่าน 6) ด้านการสร้างและการนำเสนอภาพลักษณ์ทางกายภาพ ให้ความสำคัญกับจำนวนปีที่ให้บริการที่ยาวนานและ ความคุ้นเคยระหว่างธนาคารและลูกค้า 7) ด้านสถานที่ ผู้ตอบแบบสอบถามให้ความสำคัญในเรื่องของสถานที่จอดรถที่เหมาะสมและเพียงพอต่อลูกค้าที่มาใช้บริการธนาคารออมสิน ควรจัดหาสถานที่จอดรถเพื่อรองรับลูกค้าที่มาใช้บริการธนาคารออมสิน เพื่ออำนวยความสะดวกให้ผู้มาใช้บริการ
DOI: 10.14458/utcc.the.2020.42
title: แรงจูงใจและส่วนประสมทางการตลาดที่มีผลต่อการเลือกใช้บริการสินเชื่อจํานําทะเบียนรถ ธนาคารออมสิน สายงานกิจการสาขา 1

description: การศึกษาเรื่อง แรงจูงใจและส่วนประสมทางการตลาดที่มีผลต่อการเลือกใช้บริการสินเชื่อ จำนำทะเบียนรถ ธนาคารออมสิน สายงานกิจการสาขา 1 มีวัตถุประสงค์เพื่อ 1) เพื่อศึกษาแรงจูงใจที่มีผลต่อการเลือกใช้บริการสินเชื่อจำนำทะเบียนรถ ธนาคารออมสิน 2) เพื่อศึกษาส่วนประสมทางการตลาดที่มีผลต่อการเลือกใช้บริการสินเชื่อจำนำทะเบียนรถ ธนาคารออมสิน ได้ทำการศึกษาจากกลุ่มตัวอย่างที่ใช้บริการธุรกรรมทางเงินธนาคารออมสินจากสาขาในสังกัดสายงานกิจการสาขา 1 ที่มีความสนใจใช้บริการสินเชื่อจำนำทะเบียนรถจำนวน 400 คน เครื่องมือที่ใช้ในการศึกษาครั้งนี้เป็นแบบสอบถามในการเก็บข้อมูล และนำมาวิเคราะห์ด้วยเครื่องมือทางสถิติ ได้แก่ ค่าร้อยละ ค่าเฉลี่ย และค่าส่วนเบี่ยงเบนมาตรฐาน ผลการศึกษาพบว่า ผู้ตอบแบบสอบถามส่วนใหญ่เป็นเพศหญิง มีอายุระหว่าง 31 – 40 ปี มีระดับการศึกษาสูงสุดอยู่ในระดับปริญญาตรี ประกอบอาชีพพนักงานบริษัท มีสถานภาพโสด และมีรายได้อยู่ในช่วง 10,000 – 20,000 บาท ด้านของพฤติกรรมการใช้บริการพบว่า ผู้ตอบแบบสอบถามที่มีความสนใจใช้บริการสินเชื่อจำนำทะเบียนรถของธนาคารออมสิน มีเหตุผลที่สำคัญที่สุด คือ ไม่ต้องใช้บุคคลค้ำประกัน ซึ่งส่วนใหญ่ได้รับข้อมูลเกี่ยวกับสินเชื่อจำนำทะเบียนรถของธนาคารออมสิน ผ่านช่องทาง Social media โดยมีวัตถุประสงค์หลักในการใช้บริการสินเชื่อจำนำทะเบียนรถ เพื่อเป็นค่าใช้จ่ายในชีวิตประจำวัน โดยที่มีความต้องการวงเงินกู้ระหว่าง 50,001 – 100,000 บาท ด้านแรงจูงใจในการเลือกใช้บริการส่งเชื่อจำนำทะเบียนรถ พบว่า ผู้ตอบแบบสอบถามที่สนใช้บริการมีแรงจูงใจจากการใช้สินเชื่อจำนำทะเบียนรถง่าย เพราะไม่ต้องใช้บุคคลค้ำประกัน ซึ่งเป็นแรงจูงใจภายในอยู่ในระดับสำคัญมาก และแรงจูงใจภายนอก คือ ขั้นตอนการใช้บริการที่สะดวกรวดเร็วและไม่ยุ่งยาก ในด้านของปัจจัยส่วนประสมทางการตลาดกับการเลือกใช้บริการสินเชื่อจำนำทะเบียนรถ ธนาคารออมสิน ที่ได้ทำการศึกษาพบว่า ผู้ตอบแบบสอบถามให้ความสำคัญกับปัจจัยส่วนประสมทางการตลาด อยู่ในระดับสำคัญมาก เมื่อพิจารณาเป็นรายด้าน ที่ผู้ตอบแบบสอบถามให้ความสำคัญมากที่สุด คือ ปัจจัยด้านราคา มีระดับความสำคัญอยู่ในระดับสำคัญมากที่สุด โดยที่ผู้ตอบแบบสอบถามให้ความสำคัญปัจจัยด้านราคา ในเรื่องของอัตราดอกเบี้ย สินเชื่อที่ต่ำกว่าคู่แข่ง ในการใช้พิจารณาการใช้บริการสินเชื่อจำนำทะเบียนรถ ธนาคารออมสิน ปัจจัยด้านอื่นที่ผู้ตอบแบบสอบถามให้ความสำคัญรองลงมาโดยเรียงลำดับจากสำคัญมากไปหาน้อยได้ดังนี้ ปัจจัยด้านพนักงาน ปัจจัยด้านกระบวนการให้บริการ ปัจจัยด้านผลิตภัณฑ์ ปัจจัยด้านช่องทางการจัดจำหน่าย ปัจจัยด้านการส่งเสริมการตลาด และปัจจัยด้านสภาพแวดล้อม ตามลำดับ